ᎦᎾᏌᏁᏍᏗ ᎫᏝᎢ ᏓᏆᎴᎳ

ᏁᎳᏚ ᏅᎩᏍᎪ ᏐᏁᎳ ᎤᏕᏘᏴᏌᏗᏒ, ᏣᏂ
ᏍᎻᏗ, ᏚᏓᏘᎾᎥᏅ ᎠᏕᎳ ᏧᏢᎢ ᏚᏄᎦᏓᏁᎢ. ᏭᏕᎵᎬ
ᎢᏗᏜ ᏭᏂᎶᏎᎢ, ᎤᏍᏗ ᏓᏆᎴᎷ ᎤᏁᎬ ᎫᏝᎢ
ᎤᎾᏦᏕᎢ. ᏌᏊ ᎢᏯᏛᏂ ᎢᏳᏓᎨᏓ ᏴᎦᏝᏅᎠ ᎯᎠ
ᎢᏳᏍᏗ ᏓᏆᎴᎳ. ᎠᏂᏔᎵ, ᏅᎩᎴᏱᎩ ᏗᎦᎾᏝᎢ
ᏓᏅᏗᏍᎨᎢ ᏓᏆᎴᎳ ᎠᏂᏌᏁᏍᎬᎢ.
ᏩᏟᎢᎦ ᏴᏫ ᎠᏂᎾᎵ ᏓᏅᏗᏍᎨᎢ ᏓᏆᎴᎷ
ᏗᏂᏌᏁᏍᎩ. ᎣᏂᏍᎦᏃᎳ ᎠᏂᎾᎵ ᎠᏎᏃ ᎦᏲᏟᎨᎢ
ᏧᎾᎬᏩᎶᏗ. ᎤᎪᏗ ᎤᎾᎵᏂᎬᎦ ᏃᏊᎴ ᎠᎯᏗᏯ
ᎠᏃᎯᏳᎲᏍᎩ. ᏂᎦᎵᏍᏗᏭ ᎢᏳᏍᏗᏭ ᎦᏄᎸ
ᎠᏂᎩᏍᎩ.
ᎢᎦᏓ ᏴᏫ ᏗᎦᎵᏯᏅᎯᏓ ᏓᏅᏗᏍᎪᎢ ᏓᏆᎴᎳ
ᎠᏂᏏᏁᏍᎬᎢ. ᎤᎪᏗ ᎤᏂᎩᏌᏓ ᏗᎦᎵᏯᏅᎯᏓ
ᎤᏗᏞᎬᎢ, ᎠᏎᏃ ᎢᎦ ᎠᏂᏍᎫᏍᏓᏱ. ᏃᎴ ᏗᏗᏅᏍᏗ
ᏂᎬᎢ.
ᏐᏈᎵ Ꮭ ᎡᎵ ᏱᏄᎾᏝᏂᎬᎨᎢ ᎥᏍᎩ ᏳᏓᎨᏓ
ᎤᏂᏏᏅᏍᏗᎢ ᏓᏆᎴᎳ. ᎤᏟ ᎢᎦ ᏏᏓᏁᎸ ᏐᏈᎵ
ᏱᏚᏂᏩᏌ, ᎠᏂᎦᏕᏃᎵᏙᎲ ᏓᏅᏗᏍᎨᎢ. ᏐᏈᎵ ᎧᎸᎬ
ᎠᏁᎯ Ꮭ ᏯᏂᎸᏈᏗᏍᎨᎢ ᎦᏄᎸ ᎤᎦᏲᏓ ᎤᏂᎩᏍᏗ
ᏬᏕᎵᎬ ᎡᎲᎢ.
95

Category:To be checked